open-index/open-wikipedia-markdown huggingface dataset:
Bovesin verilöyly

**Bovesin verilöyly** oli Waffen-SS-yksikön Italiassa toisen maailmansodan aikana suorittama joukkomurha.

Länsiliittoutuneiden vallattua Etelä-Italian maa irtautui sodasta 8. syyskuuta 1943. Natsi-Saksa miehitti Italian keski- ja pohjoisosan. Fasisteja vastustanut vastarintaliike alkoi toimia uusia miehittäjiä vastaan. Cuneon maakunta oli yksi alueista, joissa partisaanitoiminta oli aktiivista. 

1. SS-divisioona Leibstandarte Adolf Hitleriin kuulunut SS-majuri Joachim Peiperin komentama 3. pataljoona miehitti Cuneon alueen sunnuntaina 12. syyskuuta 1943. Pataljoona alkoi pidättää entisiä Italian armeijan sotilaita, joita se vangitsi alueella yhteensä noin 5&nbsp;000. Vangit lähetettiin leireille Saksaan. 

## Verilöyly

19. syyskuuta 1943 partisaaniryhmä saapui Bovesiin tarkoituksenaan ostaa leipää kylästä. Kylässä sattui olemaan kaksi SS-miestä, jotka ryhmä vangitsi ja vei mukanaan. Vajaata tuntia myöhemmin paikalle saapui lisää SS-miehiä ja pieni tulitaistelu puhkesi. Molemmat puolet menettivät yhden miehen taistelussa. Hiukan myöhemmin paikalle saapui Peiperin johtama joukko SS-miehiä. Peiper vaati, että Bovesin seurakunnan pappi isä Giuseppe Bernardi ja eräs asukas, Antonio Vassallo ottaisivat yhteyden partisaaneihin ja palauttaisivat vangitut saksalaiset. Bernardi ja Vassallo tottelivat ja palasivat pian takaisin hengissä vapautettujen SS-miesten kera.

Palauttaminen ei kuitenkaan riittänyt Peiperille, joka määräsi kylän poltettavaksi. SS-miehet murhasivat 23-53 Bovesin asukasta ja tuhosivat noin 350 taloa kostotoimena. Isä Giuseppe Bernardi ja Antonio Vassallo olivat murhattujen joukossa. Heidät joko ammuttiin, jonka jälkeen heidän ruumiinsa poltettiin tai valeltiin paloöljyllä ja poltettiin elävältä.

## Verilöylyn jälkeen
Bovesin jälkeen SS-divisioona Leibstandarte Adolf Hitlerin miehet alkoivat pidättää partisaanien lisäksi myös Italian juutalaisia, jotka lähetettiin keskitysleireihin ja kuolemanleireihin Saksaan.

Sodan jälkeen 1966 joukko Bovesin asukkaita tunnisti Joachim Peiperin, joka työskenteli tuolloin Volkswagenille mainoksia tekevän mainostoimiston päällikkönä. Tutkinnan ja 7 kuukautta kestäneen oikeudenkäynnin jälkeen syyte hylättiin todisteiden puuttuessa, vaikka oikeudessa vieraili 140 italialaista todistajaa. Hylkääminen oli seurausta lähinnä länsisaksalaisten lakimiesten haluttomuudesta syyttää maanmiehiään sodan aikaisista rikoksista.

## Katso myös
* Malmedyn verilöyly
* Oradour-sur-Glane

## Lähteet
Hilkka Kotamäki

**Hilkka Rakel Kotamäki** (17. joulukuuta 1941 Helsinki – 22. maaliskuuta 2024) oli suomalainen iskelmälaulaja, joka tuli tunnetuksi 1970-luvulla Suomen ensimmäisenä Lottotyttönä. Hänen iskelmälaulajan uransa oli alkanut jo vuonna 1962, ja ensilevynsä hän teki vuonna 1963. Hän oli parhaimmillaan lavaesiintymisissä, joissa hänen roolihahmojaan olivat muun muassa mustalaismusiikkia esittävä *Gipsy-Girl* ja blondi *Miss Christine*. Hän levytti kaikkiaan vain kaksi singleä. Toimittuaan viisi vuotta Lotto-tyttönä hän muutti Tukholmaan ja perusti sinne oman mannekiinikoulun. Hän palasi Suomeen vuonna 1988 ja toimi yksityisyrittäjänä tuote-esittelijänä.

Kotamäki oli kotoisin kauppiasperheestä Humppilasta. Hän esiintyi myös mainoksissa ja oli Sanelma Vuorteen mannekiinikoulussa opettajana, ennen kuin perusti oman koulun Tukholmaan. Vuonna 2011 hän myi yrittäjänä kullan ja kuparin kiillotusaineita.

Kotamäki esiintyi Jörn Donnerin ohjaamassa elokuvassa *[[Sixtynine 69]]* (1969), jossa hän näytteli pesijää, ja Maunu Kurkvaaran elokuvassa *[[Lauantaileikit]]*, jossa hän oli tyttö baarissa.

Kotamäki on haudattu Pyhän Laurin kirkon hautausmaalle Vantaalle.

## Lähteet

## Aiheesta muualla
*
Koneviesti

**Koneviesti** on maa-, metsätalouden ja maarakennuksen parissa työskenteleville suunnattu ammattilehti. Aihealue on laaja: maa- ja metsätalouskoneet, maarakennuskoneet, yhdyskuntatekniikka ja maastoajoneuvot. Lisäksi tulevat konealan uutiset, ajankohtaiset tapahtumat ja kuulumiset alan messuilta. Pääosassa lehdessä ovat käytännön olosuhteissa tehdyt vertailutestit ja koeajot. Lehden mukana ilmestyy myös uusiin energiamuotoihin keskittyvä *BioEnergia*-liite viisi kertaa vuodessa. Lehden vakiopalstoihin kuuluvat myös maatalouskoneiden historiasta kertova Weteraanit-osa, jossa esitellään vanhoja työkoneita ja niiden kehitystä sekä Huolto ja korjaus -osio, joka keskittyy käytettyjen työkoneiden kunnostukseen. Lehden päätoimittajan Uolevi Oriston lisäksi lehdellä oli vuoden 2013 paikkeilla viisi muuta toimittajaa ja kahdeksan vakituista avustajaa.

*Koneviestin* perusti vuonna 1952 lapualainen koneteknikko ja paikallislehden toimittaja Paavo Raukko (1899–1973), ja kustantajana toimi seinäjokelainen Maaseudun ammattilehtiyhtymä. Aluksi lehden nimi oli *Maaseudun Koneviesti*, mutta kustantajan vaihtuessa vuonna 1957 Viestilehdet muutti lehden nimen pelkäksi *Koneviestiksi*. Koneviestin ohella Viestilehdet julkaisi vuosina 1998–2003 myös erillistä *Mikroviesti*-lehteä, joka keskittyi maa- ja metsätalouden tietotekniikkaan ja yleisiin tietotekniikan perusteisiin. Vuoden 2004 alussa lehti kuitenkin sulautettiin kannattamattomana *Koneviestiin*, jonka liitteenä *Mikroviesti* on ilmestynyt muutamia kertoja vuodessa. *Koneviestissä* julkaistiin Valtion maatalouskoneiden tutkimuslaitoksen Vakolan koetusselostuksia *Koneviestin* ja Vakolan keskinäisen sopimuksen mukaisesti.

## Moottoriviesti
*Moottoriviesti* (MV) oli *Koneviestin* autoliite, joka eriytettiin omaksi lehdekseen vuonna 1965. A-lehtien kustantaja Olli Lyytikäinen osti lehden vuonna 1973 ja yhdisti sen *[[Tuulilasi (lehti)|Tuulilasiin]]*. *Moottoriviestiä* tekivät viimeisinä vuosina päätoimittaja Erkki Raukko ja toimittaja Matti Järvi, jotka jatkoivat *Tuulilasin* toimituksessa.

## Lähteet
Simon Scott

**Simon Scott**, oik. **Veikko Salonen** (1948 Merikarvia – 2023 Ruotsi) oli suomalainen iskelmälaulaja ja musikaaliesiintyjä.

Tampereella asunut Scott valittiin vuonna 1970 *[[Suosikki]]*-lehden ”vuoden supertähdeksi” ja otettiin armeijaan lähteneen Rauli Koiviston tilalle Clauden rooliin Tampereen Popteatterin *[[Hair]]*-musikaaliin. Samaan aikaan hän esiintyi myös Helsingin kaupunginteatterin *[[Salvation (musikaali)|Pelastus]]*-musikaalissa. Vuodelta 1970 on myös hänen tunnetuin levytyksensä ”Vain ulkopuolelle jään” / ”Kuunnelkaa uutta sanomaa”. A-puoli on Reino Bäckmanin suomennos italialaisesta kappaleesta, B-puoli Jukka Kuoppamäen tekstittämä Roland Vincentin sävellys ”Wight is Wight”.

Vuonna 1971 Simon Scottilta ilmestyi hänen nimeään kantava LP-levy. Reino Bäckmanin tuottama albumi koostuu käännöskappaleista, joista useimmat on suomeksi sanoittanut Chrisse Johansson.

Vuonna 1973 Simon Scott muutti Ruotsin Västeråsiin, jossa hän pääsi Antero Kivilän yhtyeen laulusolistiksi ja teki töitä myös rakennuspuuseppänä. Hän keikkaili myöhemmin muissakin tanssiyhtyeissä ruotsinsuomalaisten parissa.

## Diskografia
* Simon Scott, (1971)

## Lähteet

## Aiheesta muualla
*Sisuradio
*
Hautakylä

**Hautakylä** on kylä Kiuruveden kaupunkitaajaman eteläpuolella Pohjois-Savossa. Hautakylä sijaitsee linnuntietä noin 5 kilometriä Kiuruveden kirkon eteläpuolella.

Usein - esimerkiksi kulttuuriperintöä käsitellessä - Hautakylää tarkastellaan yhdessä siitä noin kolme kilometriä etelään sijaitsevan Rapakkojoen kylän kanssa nimellä **Hautakylä-Rapakkojoki**. Hautajärven, Kilpijärven ja Rapakkojärven seudun kyläalueet liittyvät toisiinsa saumattomasti avarien maisematilojen jatkumoina, eikä selviä kylärajoja polveilevilla kyläteillä kulkiessa havaitse. Maisemakuvalle on ominaista laajat, suhteellisen loivarantaiset peltoaukeat, joissa paremman pienilmaston ja rakentamispohjan vuoksi tilakeskukset sijoittuvat kauemmaksi vesistöjen rantalinjasta. Pääelinkeino on ollut maatalous.

Hautakylä-Rapakkojoen alueella on noin 350 asukasta 2004).

Hautakylä-Rapakkojoken tai lähialueiden kulttuuriperintökohteisiin kuuluu muun muassa muinaismuistolain nojalla suojeltu Paljakanvuori (koordinaatit noin ). Se on vanha huvittelupaikka. Perimätiedon mukaan Paljakka on myös merkkitulien pitopaikka ja lähellä on kulkenut Pähkinäsaaren rauhan rajalinja. Vuoren luoteissivulla on Pirunpesänä tunnettu onkalo ja vuoren laella on kuppikiviä tai kallioon koverrettuja uhrikuppeja. Luonnonmuistomerkeistä huomattavimpiin kuuluu 8-9 metriä korkea, puumainen, rauhoitettu Petäjäharjun pylväskataja. Maakunnallisesti merkittäväksi seudun rakennusperintökohteeksi on luokiteltu vuonna 1908 rakennettu ja vuonna 1924 laajennettu entinen Rapakkojoen koulu. Koulu lakkautettiin vuonna 2010. Rakennuksessa toimii nyttemmin Rapakkojoen Seurahuone.  

## Lähteet
Matti Helminen (kilpapyöräilijä)

**Matti Helminen** (s. 14. elokuuta 1975 Kotka) on suomalainen maantiepyöräilijä.

Helminen voitti kolmannen etapin Ronde van Vlaams-Brabant -kilpailussa vuonna 2000 sekä toisen etapin ja kokonaiskilpailun Tour du Brabant Wallon -ajossa 2004. 

Helminen aloitti ammattilaisuransa 2005. Hän on voittanut Suomen maantieaika-ajomestaruuden vuosina 2003, 2006, 2007, 2008, 2010 ja 2012, saanut SM-hopeaa 2001, 2009, 2011, 2015, 2017 ja 2019 sekä SM-pronssia 2002, 2005. Maantieajossa hän sai SM-hopeaa 2009 sekä SM-pronssia 2008 ja 2015. Hän sijoittui vuonna 2006 kolmanneksi Chrono des Herbiers -tempokilpailussa. Chrono Champenois -aika-ajokilpailun hän voitti vuonna 2006 ja sijoittui vuonna 2010 toiseksi ja 2008 kolmanneksi. Vuoden 2007 Missourin ympäriajossa hän sijoittui aika-ajoetapilla kolmanneksi voittaen muun muassa Alberto Contadorin ja George Hincapien. Vuoden 2007 maantiepyöräilyn MM-kilpailuissa Helminen oli aika-ajossa kuudestoista. Vuonna 2011 hän oli samalla matkalla 53:s.

Helminen jäi vuonna 2012 kiinni dopingista ja sai kahden vuoden kilpailukiellon. Hän kuitenkin kiisti käyttäneensä dopingia. Hän on jatkanut uraansa kilpailukiellon jälkeen, ei kuitenkaan ammattilaistasolla.

## Lähteet
*Matti Helminen Trap&ndash;Friis-tietokannassa 
*Matti Helminen Cycling Archives -tietokannassa 
*Matti Helminen Pro Cycling Stats -sivustolla 

### Viitteet
Symbolinen interaktionismi

**Symbolinen interaktionismi** on  George Herbert Meadin työn pohjalta kehittynyt näkemys ihmisen sosiaalisuudesta. Sen mukaan kun ihminen oppii tarkastelemaan itseään muiden näkökulmasta, hänen minäkäsityksensä kehittyy sosiaalisesti.

Symbolisessa interaktionismissa tärkeä on Thomasin teoreemana tunnettu ajatus: "Ne tapahtumat, jotka ihmiset määrittelevät todellisiksi, ovat todellisia seurauksiltaan".

Symbolinen interaktionismi on yksi varhaisimmista sosiaalipsykologian minäteorioista ja on toiminut lähtökohtana monille muille teorioille, jotka painottavat minuuden muodostumisessa sosiaalisen ympäristön merkitystä. Meadin mukaan yksilön käsitys itsestä ja muista kehittyy rinnakkain. Lapsi kokee erilaisia rooleja varhaisessa leikki-iässä 3–4 vuoden iässä. Vähitellen lapsi alkaa leikeissään esittää myös toisenlaisia ihmistenvälisiin suhteisiin liittyviä rooleja ja samalla hän opettelee ymmärtämään näitä suhteita ja tarkastelemaan toisten ihmisten silmin.

## Katso myös

* Herbert Blumer

## Lähteet
Pekka Loukiala

**Pekka Jouni Loukiala** (28. maaliskuuta 1944 Pieksämäki – 23. maaliskuuta 2010 Helsinki) oli suomalainen rocklaulaja.

Pieksämäellä syntynyt Loukiala muutti veljensä Jukan kanssa Turkuun, jossa hänen uransa alkoi 1950-luvun lopulla. Vappuna 1959 Loukiala sijoittui toiseksi Ponnahdus pinnalle -kilpailussa kappaleella "What You've Done To Me".

Tammikuussa 1961 Loukiala voitti Suomen rock-kuninkuuskisat Helsingissä, mikä avasi hänelle mahdollisuuden päästä levyttämään. Hän kiersi Suomea ja Ruotsia veljensä sekä Eero ja Jussi Raittisen ja Tuula sekä Paula Karppasen kanssa. Rockmusiikin suosion laskettua hän siirtyi perinteiseen tanssimusiikkiin, mutta 1970-luvulla hän palasi rockin pariin, jolloin hän esitti ja levytti erityisesti Elviksen musiikkia. Hän voitti muun muassa maailmanlaajuisen Elvis-kilpailun, ja hänet palkittiin Kanadassa.

Ammattimuusikon uransa hän lopetti 1980-luvun lopulla ja siirtyi kiinteistöalalle. Musiikkia hän ei kuitenkaan täysin jättänyt, vaan vielä vuonna 2000 hän levytti omakustannelevyn *Love me Tender*.

## Lähteet
* 

### Viitteet

 

## Aiheesta muualla
* Föribeat 
* Suomi Rock-A-Billy  (mm. diskografia)
* Pekka Loukiala Ylen Elävässä arkistossa
*
Liberian talous

**Liberian talous** on tuhoutunut hyvin pitkälti Liberian sisällissodissa 1989−1995 ja 1999–2003. Vain 15 prosenttia väestöstä on palkkatyössä, ja suurin osa ihmisistä elää omavaraistaloudessa maanviljelyllä.

Ennen sisällissotia maa oli vauras, ja yksi maailman suurimmista kumin tuottajamaista. Firestone Rubber Companylla oli maassa maailman suurin kumiplantaasi. Kumin lisäksi maassa tuotettiin rautamalmia, puuta ja kahvia. Teollisuudenaloja oli kumin, palmuöljyn ja elintarvikkeiden jalostus, rakennusmateriaalinen tuotanto, huonekaluteollisuus ja timanttien louhinta. Riisi oli tärkein viljelyskasvi, ja lisäksi kalaa saatiin rannikolta ja sisämaan kalanviljelyslaitoksista.

Sodat tuhosivat teollisuuden ja pääkaupungin Monrovian ja sen lähialueen infastruktuurin täysin, ja liikemiehet lähtivät maasta vieden mukanaan pääoman ja taitotiedon. Urbaani kaupankäynti romahti, ja sitä ollaan vasta pikkuhiljaa elvyttämässä.

Liberian tärkeimmät vientimaat ovat Saksa, Etelä-Afrikka, Puola, Yhdysvallat ja Espanja. Suurimmat tuontimaat ovat Etelä-Korea, Singapore ja Japani.

Ostovoimakorjattu bruttokansantuote asukasta kohden oli Liberiassa 1600 dollaria vuonna 2023, maailman 222 valtion joukossa sijalla 213.

## Lähteet
*
Bodenin matti

**Bodenin matti** on shakissa kuvio, jossa tapahtuu shakkimatti kahdella lähetillä. Yleensä kuningas on apuna tai matitettava kuningas on loukussa. Bodenin matin näkee useammin tehtävissä kuin käytännön peleissä.

Bodenin matti on saanut nimensä Samuel Bodenin mukaan, joka pelasi sen ensimmäisen kerran vuonna 1853. Peli oli seuraavanlainen:

1.e4 e5 2.Rf3 d6 3.c3 f5 4.Lc4 Rf6 5.d4 fxe4 6.dxe5 exf3 7.exf6 Dxf6 8.gxf3 Rc6 9.f4 Ld7 10.Le3 O-O-O 11.Rd2 Te8 12.Df3 Lf5 13.O-O-O? (13.Ld5 on parempi) 13...d5! 14.Lxd5?? (johtaa mattiin; parempi olisi 14.Tde1) 14...Dxc3+ 15.bxc3 La3#

## Lähteet

## Aiheesta muualla
* Pelejä, jotka päättyvät Bodenin mattiin
Technion – Israelin teknillinen korkeakoulu

**Technion – Israelin teknillinen korkeakoulu** (, ) on Haifaan, Israeliin 1924 perustettu teknillinen yliopisto, mutta sillä on myös yksi maailman arvostetuimmista lääketieteellisistä tiedekunnista. Technionissa on tällä hetkellä noin 13&nbsp;000 opiskelijaa

Technionissa on 13 osastoa:
* arkkitehtuuri ja kaupunkisuunnittelu
* biologia
* fysiikka
* kemia
* kemian tekniikka
* konetekniikka
* matematiikka
* materiaalitekniikka
* sähkötekniikka
* tietojenkäsittelytiede
* tuotantotalous
* yhdyskuntatekniikka
* ympäristötekniikka

## Lähteet

## Aiheesta muualla
Finnish Aircraft Maintenance

**Finnish Aircraft Maintenance Oy** (FAM) oli vuonna 2008 perustettu Finnairin sekä Finncommin puoliksi omistama huoltoyritys, jonka toimilupa kattoi ATR, Embraer ERJ 145 sekä Embraer 170 -suihkukoneet. FAM:n suurimpana asiakkaana oli Finncomm, sillä FAM vastasi yhtiön koko laivaston linjahuolloista sekä ATR-koneiden osalta myös raskaista huollosta. Lisäksi FAM teki huoltotöitä ulkopuolisille asiakkaille. Yhtiön toimipaikka oli Helsinki-Vantaan lentoasema ja se työllisti noin 90 henkilöä. 

FAM:n toiminta käynnistyi elokuun alussa 2008, jolloin ilmailuviranomainen myönsi sille lentokonekorjaamon toimiluvan. Toimilupa kattoi ATR-potkuriturbiinikoneet ja Embraer ERJ 145 -suihkukoneet. 

Yhtiölle valmistui huhtikuussa 2009 Helsinki-Vantaan lentoaseman alueelle 11&nbsp;000 neliömetrin kokoinen huolto- ja toimistorakennus. Huoltohallin lattiapinta-ala on 6&nbsp;000 neliömetriä.

FAM:n suurin asiakas oli Finncomm Airlines, joka operoi mm. ATR72 -sarjan lentokoneilla.  Finnair luopui ATR-liikenteestä tammikuun 2008 alkupuolella, jolloin sen tytäryhtiö Aero Airlines lopetti toimintansa. 

## Lähteet

## Aiheesta muualla
* FAM - Finnish Aircraft Maintenance
Intianviippa

**Intianviippa** (*Rhinoptilus bitorquatus*) on vain Intiassa elävä äärimmäisen uhanalainen pääskykahlaajiin kuuluva lintu. Intianviippa on yksi maailman harvinaisimmista linnuista.
__notoc__
## Ulkonäkö
Intianviipan pituus on noin 27 cm. Linnun selkä on ruskea ja pyrstönkärki musta. Vatsa on väriltään harmaanvalkea, ja rinnassa on kolme ruskeaa juovaa. Intianviipan pää on valkoinen, ja siinä on kaksi ruskeaa juovaa. Linnun nokka  on keltainen ja mustakärkinen.

## Elinympäristö
Intianviippa elää pääasiassa pensaikkoisilla metsäseuduilla ja vuoristojen reunaseuduilla.. Intianviippa on yöaktiivinen ja käyttää ravintonaan hyönteisiä.

## Kanta ja uhat
Ensimmäisen kerran intianviipan löysi Thomas C. Jerdon vuonna 1848. Sen luultiin myöhemmin kuolleen sukupuuttoon, mutta se löytyi uudelleen vuonna 1986. Koska lintu on harvinainen, sen elintavoista ei tiedetä paljonkaan. Arviot kannan koosta vaihtelevat 25&ndash;200 yksilöön.

Suurimmat uhat linnuille ovat elinympäristön tuhoutuminen sekä ihmisten aiheuttama häiriytyminen. Intianviipan ainoa tunnettu esiintymisalue oli vaarassa tuhoutua Telugu-Gangan kanaalin rakennustöiden takia vuonna 2005. Lisäksi alueella tapahtuva laiton rakentaminen uhkaa intianviippoja.

## Lähteet
Linda Zagzebski

**Linda Trinkaus Zagzebski** (s. 1946) on yhdysvaltalainen filosofi ja Oklahoman yliopiston filosofian professori, joka on erikoistunut uskonnonfilosofiaan, tietoteoriaan ja etiikkaan. Zagzebski on hyve-epistemologian tunnetuimpia kehittäjiä.

Zagzebski on väitellyt tohtoriksi Kalifornian yliopistosta (Los Angeles). Hän on opettanut aiemmin Loyola Marymount Universityssä Los Angelesissa (1979–1999).

## Teoksia

* *The Dilemma of Freedom and Foreknowledge* (1991)
* *Rational Faith: Catholic Responses to Reformed Epistemology* (toim.) (1993)
* *Virtues of the Mind* (1996)
* *Virtue Epistemology: Essays on Epistemic Virtue and Responsibility* (toim. yhdessä Abrol Fairweatherin kanssa) (2001)
* *Intellectual Virtue: Perspectives from Ethics and Epistemology* (toim. yhdessä Michael De Paulin kanssa) (2003)
* *Divine Motivation Theory* (2004).

## Lähteet

## Aiheesta muualla
* Linda Zagzebski , Oklahoman yliopisto
Mervi Pohjanheimo

**Mervi Pohjanheimo** (o.s. Honkanen, ent. Vesala; s. 10. kesäkuuta 1945 Mäntyharju) on suomalainen tv-tuottaja ja ohjaaja.

Ylioppilaaksi pääsynsä jälkeen hän opiskeli Helsingin Kauppakorkeakoulussa 1965–1967 ja kävi Mainossihteerin kurssin 1968. Yleisradion kuvaussihteerikurssin jälkeen 1969 Mervi Pohjanheimo kiinnitettiin kuvaussihteeriksi Oy Mainos-TV-Reklam Ab:hen. Vuonna 1977 hänestä tuli Mainostelevision (myöh: MTV3) Viihdetoimituksen ohjaaja ja myöhemmin myös tuottaja.

2001 MTV3:n ulkoistaessa toimintojaan Pohjanheimo siirtyi tuottajana ja ohjaajana Blue Media Oy:n palvelukseen. Eläkkeelle siirtymisensä jälkeen vuonna 2005 hän on työskennellyt myös Sunny Notes –tuotantoyhtiössä tuottajana ja ohjaajana.
Pohjanheimo toimi myös apulaistuottajana Indonesian television TVRI:n kansainvälisessä laulukilpailussa Indonesia International Song Festival’issa Jakartassa 1995. Hän on voittanut kaksi Venla-palkintoa.

Pohjanheimolla on kaksi tytärtä toimittaja-laulaja-musiikkiteknologi Mari Vesala ja stylisti Minttu Vesala. Mervi Pohjanheimo on naimisissa tuottaja-ohjaaja Erkki Pohjanheimon kanssa.

## Tuotantoa
Mervi Pohjanheimon tuottamia ja/tai ohjaamia tv-ohjelmia ovat mm.
*Tupla tai kuitti 1973–1974
*Yllätys – Yllätys
*Toivotaan – toivotaan 1978–1979
*Armi ja Danny laserajassa
*Ihan hyvä musiikkiohjelma 1980
*Helsinki by Night
*Hassun Pekko 1982
*Levyraati
*Syksyn Sävel 1986
*Mä oon mikä oon 1982–1983
*…Ja mä oikea laulaja oisin — Ylioppilaskunnan laulajat 1983
*Voihan perjantai
*Yökyö-peli 1984-1985
*Miss Suomi 1985 & 1986
*Seppo Hovin seurassa: Viktor Klimenko 1986 (Venla-palkinto 1986)
*Tänä iltana Esko Salminen 1987
*Piikkis 1987
*Reposaaren Eikka 50 vuotta 1989
*Ilettääkö 1989
*Blue Lake Festival, Lappeenranta 1989
*Enkelten keittiö 1990
*Saarenmaan valssi 1990
*Seppo Hovin seurassa 1990–1992
*Ei itketä lauantaina 1993. Juontajat Anita Hirvonen ja Petri Kaivanto
*Maitolaituri soi 1996. Juontaja Anita Hirvonen
*Kivikasvot
*Linnan juhlat 1993, 1994 ja 2000,
*Hecumania. 1996–1997. Katajanokan Tulli- ja pakkahuoneella kuvattu tv-sarja. Juontajat Anita Hirvonen ja Pertti Salovaara
*Sydän rakastaa — Anita Hirvonen 1996 (Venla-palkinto 1996)
*Aikuinen nainen — Paula Koivuniemi 1997
*Hamina Tattoo
*Joulun Tähti
*Ti-Ti Nalle
*Skabadabaduu 2003–2005
*Pelle Kaija Pum
*Tangomarkkinat. Raision semifinaalit ja Seinäjoen loppukilpailut 1996–2004
*Mr Scandinavia -miesmallikilpailu

## Lähteet

## Aiheesta muualla
*Sunny Notes toiminta / Mervi Pohjanheimon CV
Ramadi

** Ar-Ramādī** (myös **Ramadi**, ) on kaupunki Keski-Irakissa, noin sata kilometriä Bagdadista länteen. Se on Al-Anbarin maakunnan pääkaupunki. Vuonna 2009 Ar-Ramadin väkiluku oli noin 350&nbsp;000.  Ar-Ramadi on osa niin sanottua sunnikolmiota. Sunnikapinalliset tekivät kaupungissa laajaa vastarintaa vuodesta 2003 Irakin sodassa Yhdysvaltojen joukoille.

Vuoden 2014 tammikuussa koko Ramadin piirikunnassa arvioitiin asuvan 33 prosenttia koko maakunnan väestöstä (1,482 milj. as.) eli noin 490&nbsp;000 asukasta. 

Yhdysvaltojen miehitettyä Irakin Irakin sodan jälkeen Ramadista muodostui yksi amerikkalaisten vastaisten kapinallisjärjestöjen keskuksista. Amerikkalaisjoukkojen ja kapinallisten välillä käytiin ankaria taisteluja esimerkiksi vuosina 2004 ja 2006. Ääri-islamilainen Isis-järjestö valtasi Ramadin ja läheisen Fallujan tammikuussa 2014. Irakin armeija aloitti operaation Ramadin jälleenvaltaamiseksi marraskuussa 2015 ja kaupunki julistettiin vapautetuksi 28. joulukuuta samana vuonna.

## Lähteet

## Aiheesta muualla
Metsänkävijät

**Metsänkävijät** ovat partiolippukuntia, joiden nimet päättyvät ko. sanaan, kuten *Helsingin Metsänkävijät*, tai eri metsänkävijälippukunnissa toimivia tai aiemmin toimineita partiolaisia. Metsänkävijälippukuntia oli vuonna 2023 toiminnassa 21 eri puolilla Suomea. Ensimmäisen Metsänkävijät-nimisen lippukunnan perusti Ilmari ”Iso-Hukka” Vainio Helsinkiin vuonna 1917. Tulevina vuosina Vainio perusti metsänkävijälippukuntia muillekin paikkakunnille, ja vuonna 1919 näiden yhteistyöelimeksi perustettiin **Suomen Metsänkävijät**. Eri metsänkävijälippukunnilla on yhteisiä perinteitä, tapoja ja tunnuksia, esimerkiksi yhdenmukainen sinivalkoinen partiohuivi.

Rekisteröity yhdistys Suomen Metsänkävijät ry perustettiin Helsingin Kalliossa pyhäinpäivänä 5.11.2016. Vuonna 2020 yhdistyksen jäsenistöön kuului 17 metsänkävijälippukuntaa.

Vuonna 2023 toiminnassa olivat seuraavat metsänkävijälippukunnat: Helsinki (perustettu 1917), Viipuri (1917, toimii nykyään Helsingissä), Hämeenlinna (1917), Oulu (1917), Turku (1925), Joensuu (1928), Jyväskylä (1933), Kuusankoski (1933), Viiala (1938), Vantaa (1957), Rajamäki (1959), Tapiola (1964), Tammisalo (1969), Kirkkonummi (1976), Muhos (1977), Järvenpää (1987), Tammela (1991), Espoo (1993), Röykkä (2014), Westend (2020) ja Tampere (2022).

Ei enää toimintaa: Veitsiluoto (1978), Vaala (Kunta)(1985), Punkalaidun (1985), Miehikkälä (2003), Porvoo (2004–2022).

## Lähteet

## Aiheesta muualla
*Suomen Metsänkävijöiden sivut
*Suomen Metsänkävijät PartioWikissä
Arvo Ylpön koulu

**Arvo Ylpön koulu** on Toijalan keskustassa sijaitseva ala-aste. Koulun nimi oli alun perin *Keskustan koulu*, mutta nimi vaihdettiin vuonna 2006 Arvo Ylpön kouluksi, koska Arvo Ylppö oli käynyt kyseistä koulua. Koulun pihapiirissä sijaitsevat päärakennuksen lisäksi myös vanhan puukoulun ja Kätevän rakennukset. Vuonna 2009 kuvaamataidon luokkahuone muuttui normaaliksi luokkahuoneeksi. Koulun rehtorina toimii Visa-Matti Vuoristo. Oppilaat ja opettajat yhteen laskettuna koulussa työskentelee noin 500 henkeä. Valkoinen kivikoulu ja puukoulu ovat vanhimmat rakennukset koulussa. Sittemmin päivähoito on siirretty kivikoulusta koulun päärakennukseen.

## Aiheesta muualla
* Koulu Akaan kaupungin sivustolla
Tiedonsosiologia

**Tiedonsosiologia** on sosiologian osa-alue, joka tutkii mekanismeja, joilla tieto, vallitsevat käsitykset ja esimerkiksi arkiajattelun uskomukset syntyvät ja muotoutuvat yhteiskunnassa. Tiedonsosiologia liittyy läheisesti tieteenfilosofiaan.

Tiedonsosiologinen tutkimus syntyi 1920- ja 1930-luvuilla. Eräitä tiedonsosiologian keskeisiä teoksia ovat Peter L. Bergerin ja Thomas Luckmannin teos *[[Todellisuuden sosiaalinen rakentuminen]]* (1966), David Bloorin teos *[[Knowledge and Social Imagery]]* (1976) ja Paul Feyerabendin *Against method: Outline of an anarchistic theory of knowledge* (1975). Muihin tunnettuihin tiedonsosiologeihin lukeutuu Michel Foucault.

Tieto voidaan tiedonsosiologiassa nähdä esimerkiksi yhteisön kognitiivisena tajuntana, jonka yksilöt omaksuvat sosialisaatiossa, ja yhteisöä muokkaavana tekijänä. Eräs tiedonsosiologinen näkökanta on sosiaalinen konstruktionismi, jonka mukaan tiede, tieto ja totuus ovat ensisijaisesti sosiaalisia konstruktioita.

Muun muassa Pierre Bourdieun refleksiivisen sosiologian teoria on saanut vaikutteita tiedonsosiologiasta.

## Lähteet

## Kirjallisuutta
*
Nordic Air Meet

**Nordic Air Meet** on vuosittain järjestettävä Pohjoismaiden,  Ison-Britannian, Sveitsin ja Yhdysvaltain ilmavoimien ja sotilaallinen lentotoimintaharjoitus. Sen tarkoituksena on tutustuttaa kyseisten maiden hävittäjälentäjiä kansainväliseen lentotoimintaan.

Harjoitus on järjestetty Norjan Örlannissa vuosina 2001, 2002,  2003 ja 2005. Se järjestettiin Ruotsissa Kallaxissa vuosina 2004 ja 2007. Vuoden 2007 harjoitus järjestettiin lentolaivue 21:n tukikohdassa Luulajassa. Tällöin varakenttinä olivat Oulu ja Rovaniemi.

## Ilmatankkaus

Harjoitukseen osallistuu myös kaksi yhdysvaltalaista KC-135 Stratotanker -ilmatankkauslentokonetta.

## Lähteet

## Aiheesta muualla
* Suomen ilmavoimat: http://www.ilmavoimat.fi/index.php?id=510  Nordic Air Meet
* Norjan puolustusvoimat: http://www.mil.no/languages/english/start/article.jhtml?articleID=127500 Weeks 39–40: Nordic Air Meet
* Militaryphotos.net: http://www.militaryphotos.net/forums/showthread.php?t=23166 2004 Photographs.
Destiny (Saxonin albumi)

**Destiny** on Saxon -nimisen Heavy Metal yhtyeen yhdeksäs studioalbumi. Albumi saavutti Britanniassa 49. sijan.

Destinyllä Saxon hylkäsi loputkin New Wave Of British Heavy Metal -juuristaan ja levy on suurimmaksi osaksi melodista radioystävällistä hard rockia. Cristopher Cross -cover *Ride Like The Wind* ja melodinen powerballadi *I Can't Wait Anymore* julkaistiin singlenä ja ne saivat jonkin verran suosiota Keski-Euroopassa.

## Kappaleet
# "Ride Like the Wind" (C. Cross) – 4:28
# "Where The Lightning Strikes" (Byford/Quinn/Oliver) – 4:19
# "I Can't Wait Anymore" (Byford/Quinn/Oliver) – 4:24
# "Calm Before The Storm" (Byford/Quinn/Oliver) – 3:46
# "S.O.S." (Byford/Quinn/Oliver) – 6:02
# "Song For Emma" (Byford/Galfas) – 4:45
# "For Whom The Bell Tolls" (Byford/Quinn/Johnson) – 3:54
# "We Are Strong" (Byford/Quinn) – 3:55
# "Jericho Siren" (Byford/Quinn/Johnson) – 3:36
# "Red Alert" (Byford/Quinn/Johnson) – 4:34

## Kokoonpano
*Biff Byford – laulu
*Graham Oliver – kitara
*Paul Quinn – kitara
*Paul Johnson – bassokitara
*Nigel Durham – rummut

## Tuotanto
*Tuottaja : Stephan Galfas
*Suunnittelu : Spencer Henderson & James Allen-Jones
*Äänitys : Hook and Manor, Berkshire, UK
*Miksaus : Swanyard Studios, London
*Masterointi: Sterling Sound, New York

## Aiheesta muualla
* 
*
Koirankynnen leikkaaja

**Koirankynnen leikkaaja** on Veikko Huovisen kirjoittama, 1940-luvun loppupuolelle sijoittuva romaani, joka on julkaistu vuonna 1980. Markku Pölönen ohjasi kirjan pohjalta samannimisen elokuvan vuonna 2004.

Kirjan päähenkilö on sotainvalidi, jatkosodassa vaikeasti päähän haavoittunut Mertsi Vepsäläinen, joka työskentelee viinaan menevän kirvesmies Ville Kuosmasen apuna korjaamassa Pohjois-Karjalan ja Kainuun rajamailla sijaitsevaa kansakoulua. Mertsin vanhemmat ovat kuolleet ja hänen molemmat veljensä ovat kaatuneet sodassa, eikä hänellä ole tiedossa ketään sukulaista satojen kilometrien säteellä. Päävamma on tehnyt Mertsistä itsestään avuttoman; hän on ”orpo kuin hangelle pudonnut siipirikko lintu”.  

Eräänä iltana Ville kertoo viinaa naukkailtuaan tarinoita mainiosta pystykorvakoirastaan Sakesta, ja Mertsi on tästä kovin innoissaan. Koiran takakäpälien kannukset kasvavat niin, että ne vaativat aika ajoin leikkausta, jotta koira ei loukkaisi käpäliään. Ville antaa piloillaan Mertsille luvan lähteä leikkaamaan näitä kannuksia. Mertsi ei huomaa Villen pitävän häntä narrina, vaan ottaa asian todesta ja lähtee salaa vaellukselle kohti Villen kotipaikkaa.

Mertsi tapaa matkalla vanhan ystävänsä, joka pelasti hänen henkensä jatkosodassa. Mertsi valehtelee, että hän on menossa metsätyöalueelle eli savottaan, jossa on pulaa hakkuumiehistä. Ystävällä on samat aikeet, ja yhdessä he menevät savottaan ja ilmoittautuvat työnjohtajalle. Jo ensisilmäyksellä työnjohtaja toteaa, ettei Mertsistä ole hakkuumieheksi, ja niinpä hänet määrätään apurin töihin. Eräänä päivänä hän lähtee Kainuuseen leikkaamaan koirankynnet. Kun hän on leikkaamassa koirankynsiä, Sakke-koira puree Mertsiä. Hetkeä myöhemmin Ville Kuosmanen saapuu kotiinsa ja huomaa verisen siteen Mertsin kädessä. Ville toruu Mertsiä siitä, ettei tämä malttanut odottaa hänen paluutaan, jolloin olisi yhdessä voitu leikata koiran kannukset. Tämän jälkeen Mertsi palaa savotalle, jossa hänelle alkaa nousta kuume. Mertsin työtoverit, jotka toteavat hänellä verenmyrkytyksen, toimittavat hänet sairaalaan, ja siihen kirja päättyy.

Romaanin sivuilta heijastuu sotien jälkeinen pula-aika, jota leimasi myös suuri sotakorvausurakka Neuvostoliitolle: 

## Lähteet
Metal Health

**Metal Health** on kalifornialaisen heavy metal -yhtye Quiet Riotin studioalbumi, joka julkaistiin 11. maaliskuuta 1983.

## Kappaleet
# (säv. Banali/Cavazo/Cavazo/DuBrow)
# (säv. Holder/Lea)
# (säv. Cavazo/DuBrow)
# (säv. DuBrow)
# (säv. DuBrow)
# (säv. Cavazo/DuBrow)
# (säv. Cavazo/DuBrow)
# (säv. Cavazo)
# (säv. DuBrow)
# (säv. DuBrow)
# (säv. DuBrow)
# (säv. DuBrow, live)

## Kokoonpano
* Kevin DuBrow – laulu
* Carlos Cavazo – kitara, taustalaulu
* Rudy Sarzo – basso, syntetisaattori
* Frankie Banali – rummut, taustalaulu
* Chuck Wright – basso kappaleissa Metal Health ja Don't Wanna Let You Go 
* Riot Squad – taustalaulu
* Tuesday Knight – taustalaulu
* Spencer Proffer – taustalaulu
* Donna Slattery – taustalaulu

## Arvostelut
* Allmusic: 

## Lähteet

## Aiheesta muualla
* 
*
Wolfenbüttel

**Wolfenbüttel** on kaupunki Ala-Saksin osavaltiossa, keskisessä Saksassa. Se sijaitsee Okerjoen varrella ja toimii Wolfenbüttelin piirikunnan hallintokaupunkina. Se on myös Braunschweigin evankelisluterilaisen maakirkon  keskuskaupunki. Vuoden 2015 lopussa sen asukasluku oli 54&nbsp;124 ja pinta-ala on 78,51 neliökilometriä. Maailmankuulu Jägermeister-yrttilikööri valmistetaan Wolfenbüttelissa.

## Historia
Varhaisin maininta Wolfenbüttelistä historiallisissa lähteissä sijoittuu vuodelle 1118, jolloin kaupunki tunnettiin nimellä *Wulfersbutle*. Kaupungista tuli Braunschweigin herttuoiden residenssi vuonna 1432. Seuraavien kolmen vuosisadan aikana siitä kehittyi huomattava kulttuurikeskus. Kaupungissa vaikuttivat muun muassa Michael Praetorius, Gottfried Leibniz ja Gotthold Ephraim Lessing. Vuonna 1753 herttuallinen hovi kuitenkin lopulta palasi takaisin Braunschweigiin, ja Wolfenbüttel menetti merkittävyyttään.

## Ystävyyskaupungit
*  Kamienna Góra
*  Kenosha
*  Satu Mare
*  Sèvres

## Lähteet

## Aiheesta muualla
Sami Suominen

**Heikki Samuli (Sami) Suominen** (28. helmikuuta 1922 Viipuri − 30. joulukuuta 1985 Playa de las Américas, Espanja) oli suomalainen diplomi-insinööri ja muovialan yrityksen Amerplastin perustaja. Suominen oli myös kokoomuksen kansanedustajana 1970-luvun alussa.

Suomisen vanhemmat olivat ylijunailija Juho Ilmari Suominen ja Ilma Selina Tuominen. Hän pääsi ylioppilaaksi 1941 ja valmistui diplomi-insinööriksi 1947. Suominen työskenteli Stockholms bryggerierin laboratoriokemistinä 1948 ja Yhdysvalloissa Seagramin kemistinä 1948–1949. Palattuaan Suomeen Suominen toimi Oy Pyynikin pääkemistinä Tampereella 1951–1962.

Vuonna 1952 Sami Suominen yhdessä vaimonsa Marjan kanssa perusti Amerplast-nimisen muovialan yrityksen jonka toimitusjohtajana Suominen toimi kuolemaansa saakka.

Suominen oli kokoomuksen kansanedustajana 1970–1975 Hämeen läänin pohjoisesta vaalipiiristä. Hän oli presidentin valitsijamies vuoden 1968 vaaleissa ja mukana kunnallispolitiikassa Tampereen kaupunginvaltuuston ja kaupunginhallituksen jäsenenä. 1960- ja 1970-luvun vaihteessa hän oli vakiojäsen radion keskusteluohjelmassa Talouspoliittinen keskustelukerho.

Keväällä 1973 Sami ja Marja Suominen selviytyivät lähes vammoitta lento-onnettomuudessa, jossa Sami Suomisen ohjaama helikopteri putosi järveen Jaalassa. Sami Suominen kuoli liikenneonnettomuudessa Espanjan Teneriffalla 63 vuoden iässä vuonna 1985.

## Lähteet
Tel Hazor

**Tel Hazor** on muinaisen Hazorin kaupungin rauniokumpu. "Tel" tarkoittaa esihistoriallisen asutuksen paikalla Välimeren itäpään alankoalueilla olevaa kumpua. Pronssikaudella Tel Hazoriin rakennettiin useita palatseja ja temppeleitä. Paikka on määritelty kuningas Salomonin aikaiseksi. Ensimmäiset kaivaukset Tel Hazorissa tehtiin vuonna 1928, mutta tarkempia tutkimuksia tehtiin vasta 1950-luvulla ja tuloksia esiteltiin vuonna 1990. 

## Lähteet

## Aiheesta muualla

* The Hazor Excavation Reports  – Hebrew University of Jerusalem
* Photos of the archaeological site at Hazor
* Photos of the archaeological site at Hazor
*Amnon Ben-Tor at Hazor's Solomonic Gate
Reetta Tuura

Vuoristoneuvoksetar **Reetta Tuura** on päähahmo Uuno Turhapuro -elokuvissa. Hän on vuorineuvos Tuuran vaimo, Elisabethin äiti ja Uuno Turhapuron anoppi. Reetta Tuura suhtautuu Uunoon täysin eri tavalla kuin aviomiehensä, sillä hän ymmärtää Uunon mielipiteitä ja on valmis auttamaan ja kuuntelemaan tätä. 

Hahmo esiintyi ensimmäistä kertaa elokuvassa *[[Professori Uuno D. G. Turhapuro]]* (1975) nimellä *Elisabethin äiti*. Tuolloin häntä näytteli Anja Pohjola. Seuraavassa elokuvassa, *[[Lottovoittaja UKK Turhapuro]]ssa* (1976) hahmoa esitti Marita Nordberg. Vuonna 1977 elokuvassa *[[Häpy Endkö? Eli kuinka Uuno Turhapuro sai niin kauniin ja rikkaan vaimon]]* hahmoa esitti Ritva Valkama. Seuraavasta vuodesta lähtien hahmoa on näytellyt taas Marita Nordberg.

Reetta Tuura seurusteli kauppaneuvos Johannes Paukun kanssa ennen kuin tapasi Huugo Tuuran. Paukku kosi Reettaa joka kieltäytyi ja meni naimisiin Hugo Tuuran kanssa, vaikka tämä oli kitupiikki. Elisabet jäi heidän ainoaksi lapsekseen. Erottuaan Hugosta Reetta avioitui toisen kerran. Mies otti hänen ex-puolisonsa, nimen arvon ja varallisuuden. Vuonna 2004 Huugo ja Reetta kuitenkin asuivat jälleen yhdessä vanhainkodissa.
Rock ’n’ Roll Gypsies

**Rock 'n' Roll Gypsies** on Saxon-nimisen Heavy Metal -yhtyeen toinen livealbumi. Se oli ensimmäinen albumi, jonka Biff Byford tuotti ja Nibbs Carterin ensimmäinen työ Saxonin kanssa. Vuonna 2001 se uudelleenjulkaistiin lisättynä kahdella uudella kappaleella. Uudelleen julkaistun version tuottajana oli koko yhtye, eikä pelkästään Byford.

## Kappaleet
#*Power and The Glory*
#*And The Band Played On*
#*The Eagle Has Landed* (CD-bonuskappale)
#*Just Let Me Rock* (CD-bonuskappale)
#*Rock The Nations*
#*Dallas 1PM*
#*Broken Heroes*
#*Battle Cry*
#*Rock & Roll Gypsy*
#*Northern Lady*
#*I Can't Wait Anymore*
#*This Town Rocks*

## Kokoonpano
*Biff Byford – laulu
*Graham Oliver – kitara
*Paul Quinn – kitara
*Nibbs Carter – bassokitara
*Nigel Glockler – rummut

## Aiheesta muualla
* 
*
Tel Be’er Sheva

**Tel Be’er Sheva** tai **Tell es-Seba** *(, tel as-sa-ba)* on paikka eteläisessä Israelissa, jossa sijaitsee Raamatun mainitseman muinaisen Be’er Shevan eli Beersheban (Beer Sheban) jäänteet. Paikalla on tell-rauniokumpu ja siellä asuttiin jo kivi-kuparikaudella 4000 eaa.

Tel Be’er Sheva sijaitsee lähellä Negevin autiomaata. Arkeologiset tutkimukset alkoivat siellä 1960-luvulla. Aluetta on kaivettu vuosina 1969–1976 Tel Avivin yliopiston arkeologian laitoksen johdolla. Kaivauksissa on paljastunut useita merkittäviä rakenteita, kuten kaupunginportti, nelihuoneinen talo, varastorakennus ja keraton.

Kaupunginportti toimi paitsi puolustuksena, myös oikeusistuimena ja kokoontumispaikkana. Portin läheisyydessä sijaitsi vesikaivo, jota Raamatun kertomuksissa yhdistetään patriarkkoihin, kuten Abrahamin ja Iisakin kaivoihin. Nelihuoneinen talo on tyypillinen rautakauden israelilainen asumus, ja samanlaisia rakenteita on löydetty laajalti Israelin ja Palestiinan alueelta. Varastorakennus oli suuri ja jaettu pitkiksi saleiksi, ja siellä on löydetty satoja keramiikka-astioita; se saattaa liittyä kuningas Hiskian aikaisiin varastoihin. Keraton, joka on ensimmäinen laatuaan Israelissa, löytyi hajanaisesti käytettynä rakennusmateriaalina. Kaivaukset ja löydöt vahvistavat alueen yhteyden Raamatun kertomuksiin, erityisesti Iisakin ja Ahimelekin väliseen liittoon sekä kaupungin nimeen, joka liittyy vedelle annettuun lupaukseen.

Tel Be’er Sheva, Tel Megiddo ja Tel Hazor  muodostavat Unescon maailmanperintökohteen vuodesta 2005.

## Lähteet

## Aiheesta muualla

*Israel National Parks Authority 
*Tell Beersheba (Tell Sheva)  Stephen Langfur (2003), Near Eastern Tourist Agency
*Photos from the archaeological site
*360 degrees panorama of Tel Beer Sheva
VES Awards

**VES Awards** on vuosittainen palkintogaala. Se jakaa palkintoja visuaalisista tehosteista elokuvissa ja televisiosarjoissa. Ensimmäisen kerran gaala järjestettiin vuonna 2001.

## Aiheesta muualla

* http://www.vesawards.com/ Viralliset sivut
Solid Ball of Rock

**Solid Ball of Rock** on Saxon-nimisen heavy metal -yhtyeen kymmenes studioalbumi vuodelta 1990. Albumista julkaistiin Japanissa versio, jossa on yksi bonuskappale.

*Solid Ball of Rock* on Saxonin ensimmäinen levy, jolla soittaa nykyinen basisti Nibbs Carter. Levy oli pitkästä aikaa myyntimenestys, mutta ei noussut edeltäjiensä lailla Britannian albumilistalle, sillä levyä markkinoitiin lähinnä Saksassa ja muualla Keski-Euroopassa johtuen Saxonin uudesta saksalaisesta levymerkistä.

Albumilla on astetta tummempi, mutta suhteellisen rokkaava soundi. Melodinen rock-kappale ”Requiem (We Will Remember)” julkaistiin singlenä, ja nykyään se on yhtyeen suosituimpia hittejä.

## Kappaleet

# ”Solid Ball of Rock” (B. Tchaikovsky/M. Broad Bent) – 4:35
# ”Altar of the Gods” (Carter) – 3:30
# ”Requiem (We Will Remember)” (Byford/Oliver/Carter/Glockler) – 5:16
# ”Lights in the Sky” (Byford/Quinn/Johnson) – 4:03
# ”I Just Can’t Get Enough” (Byford/Quinn/Johnson) – 4:34
# ”Baptism of Fire” (Carter) – 3:08
# ”Ain’t Gonna Take It” (Byford/Oliver/Carter/Glockler) – 4:47
# ”I’m on Fire” (Carter) – 4:24
# ”Overture in B-Minor/Refugee” (Byford/Carter) – 5:42
# ”Bavarian Rhapsody” (Carter) – 1:17
# ”Crash Dive” (Carter) – 4:21
# ”Reeperbahn Stomp” (Carter) – 3:26 (bonuskappale)

## Kokoonpano

*Biff Byford – laulu
*Graham Oliver – kitara
*Paul Quinn – kitara
*Nibbs Carter – basso
*Nigel Glockler – rummut

## Tuotanto

*Tuottaja: Kalle Trapp & Saxon 
*Suunnittelu: Kalle Trapp & Biff Byford
*Äänitys: Karo Studios, Hampuri
*Miksaus: Karo Studios, Hampuri

## Aiheesta muualla
* 
*
William Stukeley

**William Stukeley** (7. marraskuuta 1687 – 3. maaliskuuta 1765) oli brittiläinen antikvaari ja lääkäri, joka tunnetaan erityisesti Stonehengen ja Avebury Circlen tutkimisesta. Häntä pidetään yhtenä arkeologian perustajana. Stukeley oli Isaac Newtonin hyvä ystävä ja kirjoitti hänestä tämän kuoleman jälkeen elämäkerran. Stukeley kuului vapaamuurareihin.

## Elämä
Stukeley syntyi Holbeachissä, Lincolnshiressa. Hänen isänsä oli ammatiltaan juristi. Opiskeltuaan Corpus Christi Collegessa Cambridgessa hän muutti Lontooseen. Siellä hän jatkoi opintojaan lääketieteen alalla St Thomas's Hospitalissa. Vuonna 1710 Stukeley aloitti oman praktiikan Bostonissa Lincolnshiressa, mutta palasi takaisin Lontooseen seitsemän vuotta myöhemmin. Vielä samana vuonna hänet valittiin Englannin tiedeakatemian, Royal Societyn, jäseneksi. Vuonna 1718 hän perusti itse Society of Antiquariesin, toimien yhdeksän vuotta sen sihteerinä. 

## Stonehenge
Stukeleyn Stonehengen tutkimukset ovat historian ensimmäinen yritys määrittää monumentin ikä. Hänen mukaansa rakentajien oli ymmärettävä magnetismia, koska monumentti osoitti kohti magneettista pohjoisnapaa. Stukeley päätyi laskelmissaan tulokseen, että Stonehenge valmistui noin vuonna 490 eaa.; tämä on tuhansia vuosia myöhemmin verrattuna nykytietämykseen. 

## Aiheesta muualla

*Stukeleyn teksti Stonehengestä
*Stukeleyn tekstejä
Allopatrinen lajiutuminen

**Allopatrinen lajiutuminen** on lajiutumisen muoto, jossa maantieteellisesti eristyneelle populaatiolle kehittyy tehokkaat isolaatiomekanismit. Jos maantieteellinen este joskus poistuu ja eristyksissä olleen populaation ja lähtöpopulaation levinneisyysalueet yhtenevät, lisääntymisisolaatio estää populaatioiden yksilöitä lisääntymästä keskenään; eristyneestä populaatiosta on kehittynyt uusi laji. 

Eristyneessä populaatiossa muodostuu rekombinaation tuloksena uudenlaisia fenotyyppejä, voi syntyä uusia mutaatioita, muista populaatioista voi satunnaisesti levitä erilaisia geenejä ja populaation pienestä koosta johtuvan geneettisen ajautumisen seuraksena geenejä saattaa hävitä. Eristynyt populaatio elää todennäköisesti myös erilaisessa ympäristössä kuin lähtöpopulaatio, jolloin siihen kohdistuu erilaisia valintapaineita. Mikäli populaatio on tarpeeksi kauan eristyksissä, geneettiset erot lähtöpopulaatioon voivat kasvaa niin suuriksi, että siitä kehittyy oma lajinsa. Isolaatiomekanismit voivat syntyä sattumalta esimerkiksi tiettyyn ekologiseen lokeroon sopeutumisen "sivutuotteena" tai sukupuolivalinnan kautta, jolloin esimerkiksi käyttäytymiseen tai ulkonäköön liittyvät muutokset voivat  muodostua pretsygoottisiksi isolaatiomekanismeiksi. Jos maantieteellinen este poistuu ennen kuin populaatiolle syntyy isolaatiomekanismeja, voi eristyksissä ollut populaatio sulautua takaisin lähtöpopulaatioon. Eristyneen populaation riski kuolla sukupuuttoon saattaa myös olla varsin suuri. 

## Allopatrisen lajiutumisen muodot
Allopatrisessa lajiutumisessa on kaksi muotoa: **dikopatrinen lajiutuminen** ja **peripatrinen lajiutuminen**. Ne eroavat toisistaan siinä, miten populaatio joutuu eristyksiin lähtöpopulaatiosta. Dikopatrisessa lajiutumisessa populaation esiintymisalueelle syntyy maantieteellinen este, joka jakaa populaation kahteen osaan. Tällainen este voi olla esimerkiksi mannerjäätikkö tai salmi.

Peripatrisessa lajiutumisessa perustajapopulaatio siirtyy elämään uudelle, lajin alkuperäisen levinneisyysalueen ulkopuoliselle alueelle ylitettyään yleensä ensin lajille soveltumattoman maaston; näin populaatio jää eristyksiin lähtöpopulaatiosta. Koska perustajapopulaation koko on usein hyvin pieni, se edustaa todennäköisesti vain pientä osaa lähtöpopulaation geneettisestä vaihtelevuudesta. Siksi populaation yksilöt voivat olla genotyypiltään ja fenotyypiltään huomattavan erilaisia kuin lähtöpopulaation yksilöt; tätä ilmiötä kutsutaan perustajavaikutukseksi. Perustajavaikutus sekä uudesta elinympäristöstä johtuvat erilaiset valintapaineet saattavat kiihdyttää genotyypin uudelleenjärjestäytymistä ja uuden lajin syntyä.

## Lähteet
*
Greatest Hits Live (Saxonin albumi)

**Greatest Hits Live** on Heavy Metal -yhtye Saxonin kolmas livealbumi, joka julkaistiin vuosi Rock 'n' Roll Gypsies livealbumia myöhemmin.
## Kappaleet
# "Opening Theme"
# "Heavy Metal Thunder"
# "Rock And Roll Gypsy"
# "And The Bands Played On"
# "20,000 FT"
# "Ride Like The Wind"
# "Motorcycle Man"
# "747 (Strangers In The Night)"
# "See The Light Shining"
# "Frozen Rainbow"
# "Strong Arm Of The Law"
# "Princess Of The Night"
# "Wheels Of Steel"
# "Denim And Leather"
# "Crusader"
# "Rockin' Again"
# "Back On The Streets"

## Kokoonpano
* Biff Byford – laulu
* Paul Quinn – kitara
* Graham Oliver – kitara
* Nigel Glockler – rummut
* Tim "Nibbs" Carter – bassokitara

## Tuotanto
* Tuottaja : Biff Byford
* Suunnittelu : Ian Taylor
* Miksaus: OUTSIDE Studio, Manor

## Aiheesta muualla
* 
*
Timo Koskela

**Timo Koskela** (s. 23. tammikuuta 1979 Tampere) on entinen suomalainen jääkiekkoilija, joka siirtyi kaudeksi 2011–2012 Sveitsin kakkosliigan GCK Lionsiin.

Koskela on voittanut A-, B- ja C-nuorten pistepörssit, valittu Tanskan liigan All-Starsiin ja on kaksinkertainen Tanskan mestari. SM-liigassa Koskela on voittanut pronssia neljästi.

Koskela toimi St. Louis Bluesin pelaajatarkkailijana. Vuodesta 2019 hän on toiminut Ilveksen urheilujohtajana.

## Lähteet
* 
* 

### Viitteet
Forever Free

**Forever Free** on heavy metal -yhtye Saxonin yhdestoista studioalbumi.

Levy on yhtyeen ensimmäinen Englannissa nauhoitettu albumi sitten 1980-luvun. Levy oli edeltäjänsä tavoin suosittu Keski-Euroopassa ja jatkaa tyylillisesti melko samoilla linjoilla kuin *Solid Ball Of Rock*.

Biff Byfordin isälleen omistama *Iron Wheels* -balladi julkaistiin singlenä ilman merkittävää suosiota.

## Kappaleet

#*Forever Free* (Oliver/Quinn/Byford) – 4:57
#*Hole In The Sky* (Oliver/Quinn/Carter/Byford) – 4:42
#*Just Wanna Make Love To You* (W. Dixon) – 3:54
#*Get Down And Dirty* (Oliver/Byford/Glockler) – 5:05
#*Iron Wheels* (Glockler/Byford) – 4:12
#*One Step Away* (Quinn/Byford/Glockler) – 4:57
#*Can't Stop Rockin*' (Quinn/Byford) – 4:03
#*Nighthunter* (Carter/Quinn/Byford) – 3:22
#*Grind* (Oliver/Quinn/Byford) – 4:23
#*Cloud Nine* (Glockler/Carter/Byford) – 4:36

## Kokoonpano
*Nibbs Carter – bassokitara
*Paul Quinn – kitara
*Biff Byford – laulu
*Graham Oliver – kitara
*Nigel Glockler – rummut

*Gigi Skokan, Nasco - ohjelmointi ja kosketinsoittimet

## Tuotanto
*Tuottajat: Biff Byford & Herwig Ursin 
*Suunnittelu: Rainer Hänsel
*Äänitys: Hey You Studios, Vienna, Gems Studios Boston, Lincolnshire UK
*Masterointi: Hey You Production, L.A. Studio City, Blairwoodroad

## Aiheesta muualla
* 
*
Ajatuksen vapauden historia

**Ajatuksen vapauden historia** on historioitsija J. B. Buryn teos vuodelta 1914. Teos on suomennettu vuonna 1917. Alkukielellä teoksesta on otettu uusintapainoksia myös nykyisin. Bury käsittelee ajatuksenvapauden kehitystä antiikin kulttuurista 1800- ja 1900-lukujen vaihteeseen ja suvaitsevuuden, perusoikeuksien ja järkiajattelun leviämistä. 

## Sisällys
# Ajatuksenvapaus ja sitä vastustavat voimat (Johdanto)
# Järki vapaana (Kreikka ja Rooma)
# Järki vankina (Keskiaika)
# Vapautuksen toiveet (Renessanssi ja uskonpuhdistus)
# Uskonnollinen suvaitsevaisuus
# Rationalismin kasvaminen (Seitsemäs- ja kahdeksastoista vuosisata) 
# Rationalismin edistyminen (Yhdeksästoista vuosisata)
# Ajatuksen vapauden voima

## Lähteet
* 

## Aiheesta muualla
* Alkuteksti Gutenberg-hankkeen sivuilla.
Jay Epae

**Jay Epae**, oikealta nimeltään **Nicholas Epae** (7. maaliskuuta 1933 Manaia, Taranaki, Uusi-Seelanti – 25. heinäkuuta 1994 – 8. syyskuuta 1994) oli uusiseelantilaissyntyinen poplaulaja, joka tuli vuonna 1961 tunnetuksi Pohjoismaissa havaijinkielisestä kappaleestaan *Putti Putti*. 

Epae syntyi Uudessa-Seelannissa. Hänen isänsä oli havaijilainen ja äitinsä maori. Isänsä kautta hän tutustui havaijilaiseen musiikkiin. 

Hän muutti vuonna 1957 Yhdysvaltoihin, jossa hän aikoi ryhtyä ammattinyrkkeilijäksi. Ranteen murtuminen katkaisi kuitenkin nyrkkeilyuran ja hän ryhtyi muusikoksi. Hän esiintyi aluksi yökerhoissa, josta levy-yhtiö *Mercury* löysi hänet. Hänen ensimmäinen levynsä oli hänen oma sävellyksensä Putti Putti, joka levytettiin New Yorkissa. Levy ei menestynyt USA:ssa, mutta Pohjoismaissa siitä tuli erittäin suosittu silloin toiminnassa olleen merirosvoradion Radio Nordin soittaessa sitä ahkerasti. Levy nousi Suomessa ja Ruotsissa listojen ykköseksi ja pysyi Suomessa ykkösenä peräti kolme kuukautta. Siitä tehtiin useita suomenkielisiä versioita, joista parhaiten menestyi Kai Lindin levytys.

Epae yritti jatkaa vielä havaijilaisella linjalla levyttämällä kappaleen *Hula-cha*, mutta se ei enää menestynyt missään, ja mies painui unholaan. Hän muutti myöhemmin Australiaan, jossa eli lopun elämäänsä.

## Lähteet
* 

## Aiheesta muualla
*Verkkosivu